โดนหนูแฮมกัดเมื่อวันที่3กค.ไปฉีดยาพิษสุนัขมาแล้ว3เข็มคะแต่มีอาการชาที่ปลายนิ้วโดนที่นิ้วชี้คะแผลเริ่มหายแล้วแต่เวลากดไปที่แผลมีอาการเจ็บจี๊ดคะชาปลายนิ้วอยากทราบว่าเกี่ยวกับเส้นประสาทอักเสบเปล่าคะ
สวัสดีค่ะ โรคพิษสุนัขบ้าเป็นโรคที่ติดต่อมาจากการสัมผัสสัตว์เลี้ยงลูกด้วยนมเช่นหมา แมวที่ติดเชื้อ อาการแสดงมักเกิดหลังได้รับเชื้อ 2-8 สัปดาห์ หรือนานกว่านั้นได้ อาการคือมีไข้ ปวดเมื่อยตามตัว คลุ้มคลั่ง กลัวน้ำ กลืนน้ำลายไม่ได้ และสมองอักเสบจนถึงแก่ชีวิต โดยการติดต่อของโรคเกิดได้จาก-ถูกสัตว์กัดหรือข่วนโดยตรงจนมีเลือดออก-สัตว์มาเลียแผล หรือเลียปาก-รับประทานเนื้อสัตว์ดิบ หรือปรุงเนื้อสัตว์ดิบโรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำ ดังนั้นหากไปฉีดวัคซีนมาแล้ว โอกาสเกิดโรคน้อย อาการชาที่ปลายนิ้วอาจเกิดจากปลายเส้นประสาทอักเสบหรือฉีกขาดจากการโดนกัด หรือมีภาวะอื่นๆเช่นเบาหวาน การขาดวิตามิน พิษสุราเรื้อรัง หรือเกิดจากการกดทับบริเวณนั้นนานๆแนะนำไปฉีดวัคซีนให้ครบ และสังเกตอาการต่อ หลีกเลี่ยงการใช้งานหรือกดทับที่นิ้ว รับประทานอาหารให้ครบ 5 หมู หากปวดจี๊ดหรือชามากขึ้นเรื่อยๆ ปวดแผลมาก ควรกลับไปพบแพทย์